cyanic-selkie/wikianc huggingface dataset:
लेफ्टिनेंट कर्नल ए॰ बी॰ तारापोर
सैन्य जीवन
अर्देशिर तारापोर ने अपना सैन्य जीवन हैदराबाद सेना की 7वीं इन्फैन्ट्री से शुरू किया था। हैदराबाद के भारत में विलय के बाद उन्हें भारतीय सेना की पूना हॉर्स में स्थानान्तरित कर दिया गया।
भारतीय सेना
हैदराबाद को बाद में भारत संघ के साथ विलय कर दिया गया और इसकी सेना अंततः भारतीय सेना में मिल गयी। अर्देशिर को 1 अप्रैल 1951 की कमीशन तिथि के साथ पूना हार्स में स्थानांतरित कर दिया गया। वह 1965 के भारत-पाकिस्तान युद्ध में कमांडिंग ऑफिसर (सीओ) बन गए थे। पाकिस्तान में एक प्रमुख उद्देश्य को हासिल करने में अपनी रेजिमेंट का नेतृत्व करते हुए, लेफ्टिनेंट कर्नल तारापोर गंभीर रूप से घायल हो गए और वीरगति को प्राप्त हो गए थे।
11 सितंबर 1965 को पूना हार्स रेजिमेंट ने चविंडह की लड़ाई के दौरान सियालकोट सेक्टर में फिलोरा पर हमला किया। फिलोरा और चविंडह के बीच, वज़ीरवली से पाकिस्तानी सेना के भारी बख्तरबंदों के साथ हमला हुआ। तारापोर ने लगातार दुश्मन टैंक और आर्टिलरी फायर के तहत फिलो पर हमला किया। घायल होने के बावजूद उन्होंने वहां से निकलने से मना कर दिया। उन्होंने अपनी रेजिमेंट का नेतृत्व  करते हुए 13 सितंबर को वज़ीरवली और 16 सितंबर 1965 को जसोरन पर कब्जा कर लिया।
हालांकि उनकी टैंक पर कई बार हमले हुए थे, इन्होने इन दोनों स्थानों पर अपनी स्थिति को बनाए रखा, जिसने चविंडह पर हमला करने वाली पैदल सेना का समर्थन किया। उनके नेतृत्व से प्रेरित होकर रेजिमेंट ने दुश्मन के टैंकों पर हमला किया और लगभग साठ टैंक नष्ट कर दिए बदले में तारापोर को भी अपने नौ टैंक गंवाने पड़े। बाद में तारापोर की टैंक को टक्कर मार दी गयी जिससे उसमे आग लग गयी और तारापोर वीरगति को प्राप्त हो गए।
सम्मान
इतिहास में यह युद्ध ऐसे युद्ध में दर्ज है जहाँ सबसे ज्यादा टैंक नष्ट हुए थे। लेफ्टिनेंट कर्नल अर्देशिर बुर्जोरजी तारापोर के वीरता भरे देश प्रेम को सम्मान देते हुए भारत सरकार ने वर्ष 1965 में उन्हें मरणोपरांत परमवीर चक्र से सम्मानित किया जो 11 सितम्बर 1965 से प्रभावी हुआ।
हेरियट-वाट विश्वविद्यालय
हेरियट-वाट विश्वविद्यालय एडिनबर्ग, स्कॉटलैंड स्थित एक शोध विश्विद्यालय है। इसकी स्थापना विश्व के पहले मैकेनिक्स संस्थान के रूप में 1821 में हुई थी। रॉयल चार्टर के ज़रिए इस संस्थान को विश्विद्यालय का दर्जा 1966 में दिया गया। यह ब्रिटेन में आठवाँ सबसे पुराना विश्वविद्यालय है।
वख़्श नदी
वख़्श नदी, जिसे सुरख़ोब नदी और किज़िल सूउ भी कहा जाता है, मध्य एशिया में स्थित एक नदी है जो आमू दरिया की एक उपनदी भी है। यह ताजिकिस्तान की मुख्य नदियों में से एक है।
नाम का उच्चारण
'वख़्श' और 'सुरख़ोब' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
नदीमार्ग
वख़्श किर्गिज़स्तान की अलाई वादी से उत्पन्न होकर २६२ किलोमीटर पश्चिम की ओर चलती है और फिर ताजिकिस्तान में प्रवेश करती है। वहाँ यह ५२४ किमी चलकर पामीर पर्वत क्षेत्र पहुँचती है जहाँ यह बहुत पहाड़ी इलाक़ों की तंग गलियों से होती हुई निकलती है। ताजिकिस्तान की बहुत सी हिमानियों (ग्लेशियर) से भी इसको और जल मिलता है। यहाँ मुक्सु नदी भी इसमें जा मिलती है। ताजिकिस्तान में इसको 'वख़्श' नाम उस जगह के बाद दिया जाता है जहाँ सुरख़ोब नदी और ओबीहिंगू नदी का संगम होता है। पामीर क्षेत्र से निकलकर यह दक्षिण-पश्चिमी ताजिकिस्तान के मैदानी इलाक़ों से गुज़रती है और फिर जाकर पंज नदी में विलय हो जाती है। इस विलय के बाद इन दोनों नदियों के मिली हुई धरा को आमू दरिया के नाम से पुकारा जाता है।
सुशान्ति
पूरु कुल के राजा।
सौण्डल तल्ला-अस०३, पौडी तहसील
सौण्डल तल्ला-अस०३, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
योकोहामा लैंडमार्क टावर
योकोहामा लैंडमार्क टावर एक गगनचुम्बी इमारत है।
महानोवा
खगोलशास्त्र में महानोवा या अधिनवतारा (अंग्रेज़ी- supernova) किसी तारे के भयंकर विस्फोट को कहते हैं। महानोवा नोवा से अधिक बड़ा धमाका होता है और इस से निकलता प्रकाश और विकिरण (रेडीएशन) इतना ज़ोरदार होता है के कुछ समय के लिए अपने आगे पूरी आकाशगंगा को भी धुंधला कर देता है लेकिन फिर धीरे-धीरे ख़ुद धुंधला जाता है। जब तक महानोवा अपनी चरमसीमा पर होता है, वह कभी-कभी कुछ ही हफ़्तों या महीनो में इतनी उर्जा प्रसारित कर सकता है जितनी की हमारा सूरज अपने अरबों साल(एक बिलियन) के जीवनकाल में करेगा।
महानोवा के धमाके में सितारा अपने अधिकाँश भाग को ३०,००० किमी प्रति सैकिंड (यानि प्रकाश की गति का १०%) तक की रफ़्तार से व्योम में फेंकता है, जो अंतरतारकीय माध्यम (इन्टरस्टॅलर स्पेस) में एक आक्रमक झटके की तरंग बन के फैलती है। इसके नतीजे से जो फैलता हुआ गैस और खगोलीय धूल का बादल बनता है उसे "महानोवा अवशेष" कहते हैं।
नाम का इतिहास
"महानोवा" को अंग्रेज़ी में "supernova" (सुपरनोवा) लिखा जाता है। सन् १६०४ में वैज्ञानिक जॉनकेपलर एक महानोवा को देखा था, जिसका नाम आगे चलकर "ऍस॰ऍन॰ १६०४" रखा गया। इससे पहले टैको ब्राहे ने सन् १५७२ एक महानोवा देखा (तब केपलर सिर्फ 1 वर्ष के थे।) जिसे एस° एन° १५७२ कहते है। उन्होंने इसे अपनी किताब में लातीनी भाषा में "दे स्तेल्ला नोवा" (dē stēllā nōvā) बुलाया जिसका मतलब है "नए तारे के बारे में" जिस से "नोवा" नाम बैठ गया, हालाँकि इसका अर्थ लातीनी में सिर्फ "नव" या "नया" था। १९३० तक बड़े विस्फोटों को "महानोवा" (सुपरनोवा) और छोटे विस्फोटों को "नोवा" बुलाया जाता था, लेकिन कभी-कभी एक ही चीज़ के लिए दोनों नाम प्रयोग कर लिए जाते थे।
सुपरनोवा का वर्गीकरण
खगोलवैज्ञानिक सुपरनोवा का वर्गीकरण उनके द्वारा उत्सर्जित वर्णक्रम के आधार पर करते है। यह वर्णक्रम दर्शाता है कि वास्तविक तारे की रासायनिक संरचना मे कौनसे तत्व थे जोकि विस्फोट के बाद अब अंतरिक्ष मे वितरीत हो गये है। यदि सुपरनोवा के वर्णक्रम मे हायड्रोजन रेखायें हो तो उन्हे टाईप II सुपरनोवा कहते है, अन्य सुपरनोवा को टाईप I सुपरनोवा कहते है। समझने मे आसानी की दृष्टी से पहले हम टाईप II सुपरनोवा को देखते है, जोकि हमे टाईप I सुपरनोवा को समझने मे सहायता करेगा।
कॊत्तकोट (कर्नूलु)
कॊत्तकोट (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
पुरुजानु
पूरु कुल के राजा।
घांघल, गंगोलीहाट तहसील
घांघल, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
१८२१
1821 ग्रेगोरी कैलंडर का एक साधारण वर्ष है।
१ वर्ल्ड ट्रेड सेंटर
१ वर्ल्ड ट्रेड सेंटर एक निर्माणाधीन गगनचुम्बी इमारत है।
ऋक्ष
पूरु कुल के राजा।
अकौनी गाँव, इमामगंज (गया)
अकौनी इमामगंज, गया, बिहार स्थित एक गाँव है।
भृम्यश्व
पूरु कुल के राजा।
थहीम
थेम, थहीम एक जाट कबीले है जो पाकिस्तान में जाट जनजाति निवास करती है।
मलिक बेन्जेलौल
मलिक बेन्जेलौल (१४ सितम्बर १९७७ – १३ मई २०१४) स्वीडिश अकादमी पुरस्कार विजेता वृत्तचित्र निर्माता, पत्रकार और पूर्व बाल-कलाकार थे। उन्हे मुख्यतः २०१२ के वृत्तचित्र सर्चिंग फॉर शुगर मैन के लिए जाना जाता है जिसके लिए उन्हें बाफ्टा अवार्ड और अकादमी पुरस्कार जीते। १३ मई २०१४ को ३६ वर्ष की आयु में उन्होंने आत्महत्या कर ली।
२३ मरीना
२३ मरीना एक निर्माणाधीन गगनचुम्बी इमारत है।
दक्षिण अफ्रीका ए क्रिकेट टीम का ज़िम्बाब्वे दौरा 2021
दक्षिण अफ्रीका ए क्रिकेट टीम ने जिम्बाब्वे ए क्रिकेट टीम के खिलाफ चार अनौपचारिक एक दिवसीय अंतर्राष्ट्रीय मैच (लिस्ट ए स्थिति के साथ) और दो अनौपचारिक टेस्ट मैच (प्रथम श्रेणी की स्थिति के साथ) खेलने के लिए मई और जून 2021 में जिम्बाब्वे का दौरा किया। 17 मई 2021 को जिम्बाब्वे क्रिकेट द्वारा दौरे के लिए जुड़नार की पुष्टि की गई, जिसमें सभी मैच हरारे में खेले गए थे। जिम्बाब्वे क्रिकेट के आधिकारिक यूट्यूब चैनल ने सभी मैचों का सीधा प्रसारण किया।
त्राटक
त्राटक का सामान्य अर्थ है 'किसी विशेष दृष्य को टकटकी लगाकर देखना'। मन की चंचलता को शान्त करने के लिये साधक इसे करता है। यह ध्यान की एक विधि है जिसमें किसी वाह्य वस्तु को टकटकी लगाकर देखा जाता है।
विधि- त्राटक के लिये किसी भगवान, देवी, देवता, महापुरुष के चित्र, मुर्ति या चिन्ह का प्रयोग किया जाता है। इसके अलावा गोलाकार, चक्राकार, बिन्दु, अग्नि, चन्द्रमा, सूर्य, आदि दृष्य का भी प्रयोग किया जा सकता है। इसके लिए त्राटक केंद्र को अपने से लगभग ३ फीट की दूरी पर अपनी आंखों के बराबर स्तर पर रखकर उसे सामान्य तरीके से लगातार बिना पलक झपकाए जितनी देर तक देख सकें देखें। मन में कोई विचार न आने दें। धीरे धीरे मन शांत होने लगे!
राष्ट्रीय रक्षा महाविद्यालय, दिल्ली
दिल्ली में स्थित राष्ट्रीय रक्षा महाविद्यालय (National Defence College) भारतीय सेना के लिये उच्च शिक्षा का संस्थान है। इसकी स्थापना सन् १९६० में हुई थी। इसमें ४७ सप्ताह का एक पाठ्यक्रम है जिसमें वरिष्ठ रक्षा अधिकारी एवं सिविल सेवाओं के वरिष्ठ अधिकारी भाग लेते हैं।
राम गुलाम सिंह
राम गुलाम सिंह,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के शाहजहांपुर जिले के 183 - जलालाबाद (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
सुनारगांव-उ०म०-२, यमकेश्वर तहसील
सुनारगांव-उ०म०-२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ऊष्मा-अर्थशास्त्र
ऊष्मा-अर्थशास्त्र (Thermoeconomics), अर्थशास्त्र का एक सम्प्रदाय है जो अर्थशास्त्र में भी ऊष्मागतिकी के नियमों के उपयोग का पक्षधर है। 'थर्मो-इकनॉमिक्स' शब्द का सबसे पहले प्रयोग १९६२ में अमेरिकी इंजीनियर माइरन ट्राइबस ने किया था। ऊष्मा-अर्थशास्त्र को उसी प्रकार समझा जा सकता है जैसे सांख्यिकीय भौतिकी (statistical physics) को।
माधुरी आर. शाह
माधुरी रतिलाल शाह एक भारतीय शिक्षाविद्, लेखक और विश्वविद्यालय अनुदान आयोग के अध्यक्ष थे वह 1985 में स्थापित यूनिवर्सिटी सिस्टम पर यूजीसी रिव्यू कमेटी की चेयरपर्सन थीं। उन्होंने [|मुंबई महानगर पालिका] के शिक्षा अधिकारी के रूप में भी काम किया।
माधुरी शाह ने शिक्षा और कविता पर कई अचंबित किताबें लिखीं,  जिसमें विमेन विदाउट, नो डेवलपमेंट: एशिया के नॉनफ़ॉर्मल एजुकेशन फॉर वुमेन से चयनित केस स्टडी, शिक्षा और रोजगार के अवसरों के निर्माण के बीच संबंधों के कुछ पहलुओं की खोज, सिम्फनी: ए बुक ऑफ़ पोएम्स  बदलती भारत में उच्च शिक्षा को चुनौती, शिक्षा में निर्देश: शिक्षण तकनीक और नाम से एक श्रृंखला, रेडिएंट इंग्लिश वर्कबुक उनके कुछ उल्लेखनीय कार्य हैं। ।
उन्हें 1977 में [|भारत सरकार] द्वारा पद्म श्री के चौथे सर्वोच्च भारतीय नागरिक पुरस्कार से सम्मानित किया गया।
पुस्तक में उनके जीवन को प्रलेखित किया गया है, सद्भाव: 1985 में प्रकाशित माधुरी आर। शाह के जीवन में झलकती है, जिसमें उनके कई साक्षात्कार शामिल हैं।
सन्दर्भ
"Google Books profile". Google Books. 2015. Retrieved 23 June 2015. Madhuri Shah (1986). Towards exploring some aspects of the relationship between education and creation of employment opportunities:. Gujarat Research Society. ASIN B0007BAWL4. Madhuri R. Shah; Ramesh Mohan. Symphony: A Book of Poems. Allied Publishers. Development of Adult, Continuing and Non-formal Education in India. Concept Publishing. 2002. p. 447. ISBN 9788170229360.
जालबगडी, अल्मोडा तहसील
जालबगडी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मुदुमल (कडप)
मुदुमल (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
नम्रता शिरोडकर
नम्रता शिरोडकर (जन्म: 22 जनवरी, 1972) हिन्दी फ़िल्मों की एक अभिनेत्री हैं।
राम चन्‍द्र विकल
राम चन्‍द्र विकल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के बुलन्‍दशहर जिले के 74 - सिकन्‍दराबाद (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
वाख़ान नदी
वाख़ान नदी, जिसे आब-ए-वाख़ान ( फ़ारसी: ) भी कहा जाता है, अफ़्ग़ानिस्तान के वाख़ान क्षेत्र से निकलने वाली एक नदी का नाम है। यह पंज नदी की एक उपनदी है। वाख़ान नदी हिन्दु कुश पर्वतों की हिमानियों (ग्लेशियर) में उत्पन्न होती है और नीचे उतरती है। लंगर और क़िला-ए-पंज नामक गाँवों के पास इसका विलय पामीर नदी से होता है और इस संगम के बाद यह पंज नदी के नाम से जानी जाती है।
नाम का उच्चारण
'वाख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
अंशुल चौहान
अंशुल चौहान एक भारतीय अभिनेत्री हैं, जिन्हें बिच्छू का खेल (2020), जीरो (2018) और शुभ मंगल सावधान (2017) के लिए जाना जाता है।
प्रारंभिक जीवन और पृष्ठभूमि
अंशुल चौहान दिल्ली विश्वविद्यालय के किरोड़ीमल कॉलेज के छात्र हैं जहां पर दिव्येंदु शर्मा अंशुल का सीनियर रह चुका है।
सुभाष कपूर
सुभाष कपूर (Subhash Kapoor) एक भारतीय फ़िल्म निर्देशक और फ़िल्म निर्माता है। इनके अलावा ये पहले एक राजनीतिक पत्रकार भी थे। ये जॉली एलएलबी और फंस गए रे ओबामा जैसी फ़िल्मों के लिए जाने जाते हैं।
कैरियर
सुभाष कपूर बे अपनी हिन्दी साहित्य में मास्टर ऑफ़ आर्ट्स की पढ़ाई करने के बाद १९९० में राजनीतिक पत्रकार के तौर पर अपना कैरियर शुरू किया। बाद इन्होंने कुछ कमर्शियल लघु फ़िल्में भी बनाई और २००६ में दिल्ली से मुम्बई में आ गए।
युनाइटेड किंगडम का यूरोपीय संघ से बहिर्गमन
युनाइटेड किंगडम ने यूरोपीय संघ से बाहर निकलने का निर्णय लिया है। बाहर निकलने की यह प्रक्रिया '[https://fast100new.blogspot.com/? ब्रेक्जिट' (Brexit)] के नाम से जानी जाने लगी है। इसके पूर्व २३ जून २०१६ को जनमत संग्रह में ब्रिटेन के 51.89% लोगों ने  ब्रिटेन के यूरोपीय संघ से अलग होने के पक्ष में मत दिया था। १९ जून २०१७ से बहिर्गमन से सम्बन्धित बातचीत  आरम्भ हुई।
यूरोपीय संघ से वापसी की वकालत वाम-दक्षिणपंथी और दक्षिणपंथी दोनों द्वारा की गई है, जबकि यूरोपीय समर्थक, जो कि राजनीतिक स्पेक्ट्रम भी रखते हैं, ने निरंतर सदस्यता और सीमा शुल्क संघ और एकल बाजार को बनाए रखने की वकालत की है। यूके 1973 में एक जनमत संग्रह द्वारा जारी सदस्यता के साथ एडवर्ड हीथ की कंजरवेटिव सरकार के तहत यूरोपीय समुदायों (ईसी) में शामिल हो गया। 1970 और 1980 के दशक में, चुनाव आयोग सेमुख्य रूप से वापसी की राजनीतिक छोड़ दी और लेबर पार्टी के साथ वकालत की। पार्टी के 1983 के चुनाव घोषणापत्र में पूर्ण वापसी की वकालत की गई। 1990 के दशक से, आगे यूरोपीय एकीकरण का विरोध मुख्य रूप से दाईं ओर से आया, और कंजर्वेटिव पार्टी के भीतर विभाजन ने 1992 में मास्ट्रिच संधि पर विद्रोह का नेतृत्व किया। 2010 की शुरुआत में यूके इंडिपेंडेंस पार्टी (UKIP) की वृद्धि और प्रभाव के प्रभाव क्रॉस-पार्टी पीपुल्स प्लेज अभियान को जनमत संग्रह कराने में प्रभावशाली बताया गया है। कंजर्वेटिव प्रधानमंत्री, डेविड कैमरन ने 2015 के ब्रिटेन के आम चुनाव के अभियान के दौरान एक नया जनमत संग्रह कराने का वादा किया था - एक वादा जिसे उन्होंने 2016 में अपनी पार्टी के यूरोसेप्टिक विंग के दबाव के बाद पूरा किया। कैमरन, जिन्होंने बने रहने के लिए अभियान चलाया था, परिणाम के बाद इस्तीफा दे दिया और थेरेसा मे ने अपने पूर्व गृह सचिव द्वारा सफल किया। उसने एक साल से भी कम समय बाद एक स्नैप आम चुनाव को बुलाया, लेकिन उसने अपना बहुमत खो दिया। उनकी अल्पसंख्यक सरकार को डेमोक्रेटिक यूनियनिस्ट पार्टी के प्रमुख वोटों का समर्थन प्राप्त है।
29 मार्च 2017 को, यूनाइटेड किंगडम की सरकार ने यूरोपीय संघ पर संधि के अनुच्छेद 50 को लागू किया। थेरेसा मे ने यूरोपीय संघ को छोड़ने के बाद यूरोपीय एकल बाजार या यूरोपीय संघ के सीमा शुल्क संघ की स्थायी सदस्यता नहीं लेने के सरकार के इरादे की घोषणा की और 1972 के यूरोपीय समुदाय अधिनियम को निरस्त करने और ब्रिटेन के घरेलू कानून में मौजूदा यूरोपीय संघ कानून को शामिल करने का वादा किया। यूरोपीय संघ के साथ बातचीत आधिकारिक तौर पर जून 2017 में शुरू हुई। नवंबर 2018 में, यूके सरकार और ईयू के बीच ड्राफ्ट विदड्रॉअल एग्रीमेंट पर बातचीत प्रकाशित हुई। हाउस ऑफ़ कॉमन्स ने 15 जनवरी 2019 को 432 से 202 के अंतर से समझौते (यूके की सरकार के लिए इतिहास की सबसे बड़ी संसदीय हार) और फिर 12 मार्च को समझौते के खिलाफ 391 से 242 के अंतर के साथ मतदान किया। 14 मार्च 2019 को हाउस ऑफ कॉमन्स ने बातचीत के लिए अनुमति दी गई अवधि के इस तरह के विस्तार के लिए यूरोपीय संघ से पूछने के लिए प्रधान मंत्री, थेरेसा मे के लिए मतदान किया। हाउस ऑफ कॉमन्स के सदस्यों ने लेबर पार्टी के नेतृत्व के साथ समझौते को हाउस ऑफ कॉमन्स में सार्वजनिक बहस में बताते हुए अस्वीकार कर दिया कि किसी भी सौदे को सीमा शुल्क संघ और एकल बाजार बनाए रखना होगा, और इसके सदस्यों के एक बड़े प्रतिशत के साथ आयरिश बैकपैक को अस्वीकार करना होगा। जैसा कि वर्तमान में ईयू निकासी समझौते में इसका मसौदा तैयार किया गया है। ईयू विदड्रॉअल एग्रीमेंट के विरोधियों ने चिंताओं का हवाला दिया कि ड्राफ्ट के रूप में किया गया समझौता उत्तरी आयरलैंड को एक संघर्ष में डुबो सकता है और ब्रेक्सिट के परिणामस्वरूप द ट्रबल की वापसी कर सकता है।
अर्थशास्त्रियों के बीच व्यापक सहमति यह है कि ब्रेक्सिट संभवतः मध्यम अवधि और लंबी अवधि में ब्रिटेन की प्रति व्यक्ति आय को कम करेगा, और यह कि ब्रेक्सिट जनमत संग्रह ने ही अर्थव्यवस्था को नुकसान पहुंचाया। चूंकि जनमत संग्रह में सकल घरेलू उत्पाद में कमी के प्रभाव का अध्ययन किया जाता है। व्यापार और निवेश, साथ ही बढ़ती मुद्रास्फीति से घरेलू नुकसान। ब्रेक्सिट की संभावना यूरोपीय आर्थिक क्षेत्र (ईईए) देशों से यूके तक आव्रजन को कम करने और यूके उच्च शिक्षा और शैक्षणिक अनुसंधान के लिए चुनौतियां हैं। मई 2019 तक, "ब्रेक्सिट तलाक बिल" का आकार- ब्रिटेन के मौजूदा यूरोपीय संघ के व्यापार समझौतों की विरासत - और आयरलैंड और अन्य यूरोपीय संघ के सदस्य राज्यों के साथ संबंध अनिश्चित हैं। यूके पर सटीक प्रभाव इस बात पर निर्भर करता है कि क्या प्रक्रिया एक "कठिन" या "नरम" ब्रेक्सिट होगी। हाल ही में 31 जनवरी 2020 को यूरोपीय संघ से ब्रिटेन के संसद ने बाहर निकलने का घोषणा कर दिया है। [https://WiFistudy.xyz/?m=1? ब्रेक्जिट (BREXET)] के नाम से जाना गया ।
विष्णूभटजी गोडसे
विष्णुभट गोडसे (1827-1904)[1] भारत के एक यात्री एवं मराठी लेखक थे। इन्होंने मराठी में 'माझा प्रवास' (मेरा प्रवास) नामक एक यात्रा-वृतान्त लिखा जिसमें उन्होंने सन १८५७ के भारतीय स्वतन्त्रता के प्रथम संग्राम का सत्य और अनन्य विवरण दिया है। उस समय वे उत्तरी भारत के प्रवास पर थे। वे एक ब्राह्मण पुजारी थे।
1857 की क्रांति का सजीव चित्रण भारत के दो किताबों में हुए है। इसमें पंडित विष्‍णु भटट गोडसे द्वारा मराठी में लिखित ‘ माझा प्रवास’ एक मात्र लाइव रिपोर्टिंग आधारित पुस्‍तक है। पंडित विष्‍णु भटट गोडसे महाराष्‍ट्र से ग्‍वालियर में होने वाले एक यज्ञ में भाग लेने के लिए चले और जब वह उत्‍तर भारत पहुंचे तो मेरठ और दिल्‍ली में क्रांति आरम्भ हो चुकी थी। उन्‍होंने क्रांति के एक एक पल को अपनी आंखों से देखा था और वापस महाराष्‍ट्र लौटकर ‘माझा प्रवास’ नामक पुस्‍तक की रचना की। वीर सावरकर द्वारा लिखित ‘1857 का स्‍वातंत्रय समर’ में भी कुछ जगहों पर उनका उल्‍लेख है, लेकिन उनका सही उल्‍लेख अमृत लाल नागर ने अपनी पुस्‍तक में किया। इस पुस्‍तक को आधार बनाकर हाल ही में हिन्दुस्‍तान की पूर्व सम्पादिका मृणाल पांडे ने अंग्रेजी व हिंदी में एक पुस्‍तक की रचना की है, जो हार्पर कॉलिंग्‍स से प्रकाशित हुई है।
1857 की क्रांति का दूसरा जीवन्त चित्रण वीर सावरकर द्वारा लिखित ‘1857 का स्‍वातंत्रय समर’ में में है। सावरकर ने इस पुस्‍तक की रचना के लिए पूरी तरह से ब्रिटिश सरकार व इतिहासकारों के दस्‍तावेज का उपयोग किया है। सावरकर ने ब्रिटेन में रहकर ‘इंडिया ऑफिस लाइब्रेरी’ व ‘नेशनल म्‍यूजियम लाइब्रेरी में बैठकर इस पुस्‍तक के लिए ब्रिटिश सरकार के दस्‍तावेजों व ब्रिटिश लेखकों की पुस्‍तक का अध्‍ययन किया। चूंकि यह ब्रिटिश दस्‍तावेज पर आधारित है इसलिए इसमें किया गया वर्णन स्‍वयं ब्रिटिश द्वारा ब्रिटिश क्रूरता का चित्रण है। यही वजह है कि यह दुनिया की एक मात्र पुस्‍तक बन गई, जिस पर छपने से पहले ही प्रतिबंध लग गया, क्‍योंकि इससे ब्रिटिश को अपने और भारत में छुपे अपने एजेंटों के पर्दाफाश का डर सताने लगा था। कांग्रेस की राजनीति करने वालों को कभी काला पानी की सजा नहीं मिली और एक पुस्‍तक लिखने मात्र से सावरकर पर दो जन्‍मों का कालापानी थोप दिया गया, आपके मन में इस पर कभी सवाल नहीं उठा, आखिर क्‍यों। आजाद हिंद फौज के हर सैनिक को नेताजी सुभाषचंद्र बोस यह पुस्‍तक पढने के लिए देते थे और आजाद हिंद फौज के गठन में इस पुस्‍तक का अप्रतिम योगदान रहा था।
आज की आजाद भारत की संतान ने अपने इतिहासकारों, अपने नेताओं से यह कभी नहीं पूछा कि आखिर वीर सावरकर को इस पुस्‍तक की रचना के लिए 1910 में लंदन में क्‍यों गिरफ्तार किया गया था? क्‍यों उन्‍हें दो जन्‍मों का कारावास देकर कालापानी भेज दिया गया था? क्‍यों इस पुस्‍तक के भारत में प्रवेश को रोकने के लिए अंग्रेज प्रशासन ने उस वक्‍त देश के सभी बंदरगाहों पर पहरे बैठा दिए थे? नौ महीने तक इस पुस्‍तक की मूल पांडुलिपि को खोजने में ब्रिटिश गुप्‍तचर विभाग क्‍यों लगी रही? आखिर देश में कांग्रेस की राजनीति करने वालों को क्‍यों कभी कालापानी की सजा नहीं दी गई? हमारी पीढी क्‍यों यह सवाल पूछेगी, उसे तो जो मार्क्‍सवादी विपिनचंद्रा और सुमित सरकार ने लिखकर दे दिया, उसे उसने पढ लिया!
जिस सावरकर ने 10 से 16 मई 1857 तक दिल्‍ली-मेरठ में क्रांति के दौरान हिंदू-मुस्लिम एकता का इतना सुंदर चित्रण किया है, उसे आजाद भारत में सांप्रदायिक ठहरा दिया गया, लेकिन युवा पीढी ने कभी इसके पीछे की वजह जानने की कोशिश ही नहीं की! आखिर क्‍या कारण है कि 1857 की क्रांति के बाद विदेशी ए ओ हूयम ने एक कांग्रेस पार्टी का गठन किया, विदेश में पढने गए दो व्‍यक्ति आए और उस कांग्रेस पर आधिपत्‍य कर लिया और देश में पहले से स्‍वतंत्रता की लडाई लड रहे लाला लाजपत राय, बालगंगाधर तिलक जैसों को दूध की मक्‍खी की तरह निकाल कर फेंक दिया गया! क्‍यों अहिंसा को इतनी तरजीह दी गई कि हर क्रांतिकारी को आतंकवादी, संप्रदायवादी कह दिया गया?
वस्तुनिष्ठावाद
वस्तुनिष्ठावाद, पॉजिटिविज्म (Positivism) का हिन्दीकरण है। फ्रांसीसी शब्द "पाजिटिफ्" से उद्भूत पॉजिटिविज्म "निश्चित", असंदिग्ध" एवं "दृढ़तापूर्वक कहे जाने" के अर्थ में प्रयुक्त होता है। यह अनुभवातीत तत्व वैज्ञानिक अटकलों तथा पूर्व धारणाओं का परित्याग कर अनुभवप्रदत्तों तक सीमित रह सभी अनुभववादी दर्शनों पर लागू होता है। कॉन्त (Comte) ने यह पद विचार तथा जीवन की उस प्रणाली के लिए चुना था जो ज्ञान को केवल यथार्थ भौतिक घटनाओं की खोजों तथा विधियों पर आधारित मानती है परंतु विभिन्न संदर्भों में प्रयुक्त होकर "वस्तुनिष्ठावाद" यथार्थ, निश्चित एवं शुद्ध के अतिरिक्त उपयोगी, सापेक्ष, नियमबद्ध तथा सहानुभूतिपूर्ण भी बन गया।
परिचय
यद्यपि व्यवस्थित ज्ञान की उपलब्धि में वैज्ञानिक विधियों का प्रयोग बाबीलोनिया, मिस्र तथा ग्रीस में प्राचीन काल में तथा कोपरनिकस, केपलर, गैलिलियो, बेकन और देकार्त द्वारा आधुनिक काल में भी हो चुका है, तथापि सामान्यतया "वस्तुनिष्ठावाद" कॉन्त के दर्शन के लिए ही प्रयुक्त होता है जो अतींद्रिय निरपेक्ष सत्ता के ज्ञान के समक्ष वैज्ञानिक ज्ञान की अधिक उपयोगिता स्वीकार करता है, क्योंकि वह प्राकृतिक शक्तियों को अधिकृत कर मानवोन्नति में योग देता है। कॉन्त के अनुसार वैज्ञानिक विधियों के अतिरिक्त वैज्ञानिक दृष्टिकोण अपनाना भी आवश्यक है जिससे भौतिक घटनाओं की भाँति ही जीवन के नैतिक एवं सामाजिक व्यापार भी व्यवस्थित तथा क्रमबद्ध किए जा सकें।
ह्यूम की भाँति अतींद्रिय परिकल्पनाओं का परित्याग कर वस्तु निष्ठावाद संशयवादी अथवा अज्ञेयवादी निषेधात्मक दर्शन नहीं अपनाता वरन् निश्चित रूप से सिद्ध करता है कि संवेदनों के अतिरिक्त अनुभव में वैज्ञानिक नियम प्राप्त होते हैं जो प्रकृति की एकरूपता की अतींद्रिय परिकल्पना पर आधारित होने से केवल संभाव्य हैं परंतु अप्राप्त निरपेक्ष से उत्कृष्ट हैं।
कॉन्त ने "वस्तुनिष्ठावादी दर्शन" में सांस्कृतिक विकास की तीन अवस्थाओं के मौलिक नियमों के द्वारा वस्तुनिष्ठावादी दर्शन के अर्थनिर्धारण का प्रयास किया है। धार्मिक, दार्शनिक तथा निश्चित जैसी तीन अवस्थाओं में से प्रथम अंतिम कारणों की खोज में ईश्वर पर पहुंचती है; दूसरी, अदृष्ट शक्तियों के चिंतन में प्रकृति पर टिकती है; तथा तृतीय निश्चित नियमों की खोज कर सामान्य नियम प्राप्त करती है। विभिन्न अवस्थाएँ मनुष्य जाति की शैशव, किशोर तथा प्रौढ़ अवस्थाओं की द्योतक हैं। मनुष्य मात्र का सांस्कृतिक विकास मानवीयकरण की प्रारंभिक प्रवृत्ति से प्रारंभ होकर दार्शनिक नियमों की प्रतिष्ठा के मध्य होकर वस्तुनिष्ठावादी स्तर पर पहुंचता है।
तार्किक वस्तुनिष्ठावाद
तार्किक वस्तुनिष्ठावाद (logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है जिससे यह परंपरागत मनोवैज्ञानिक विश्लेषण का परित्याग कर देता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।
परंतु व्यक्ति के अनुभव पर आधारित विज्ञान में वस्तुगतता का सर्वथा अभाव ही होगा। इस वस्तुनिष्ठावाद में इस प्रकार निश्चित निरपेक्ष तथा वस्तुगत कुछ भी नहीं रह जाता। अनुभववाद तथा तार्किक बुद्धिवाद जैसी विरोधी प्रवृत्तियों का यह रचनात्मक संश्लेषण अर्थ के अर्थनिर्धारण में ही स्वयं अपने सिद्धांत को तिलांजलि दे देता है।
बुरहान मुज़फ़्फ़र वानी
बुरहान मुज़फ़्फ़र वानी (अंग्रेजी: Burhan Muzaffar Wani),पाकिस्तानी समर्थित इस्लामिक आतंकवादी संगठन का एक कमांडर था।  जिसको ०८जुलाई २०१६ को एनकाउंटर करके मार गिराया। बुरहान वानी के अलावा इनके ७ और आतंकवादी सदस्यों को मार गिराया है।
जीवनी
बुरहान का जन्म जम्मू और कश्मीर के पुलवामा क्षेत्र के त्राल गांव में १९ सितम्बर १९९४ में हुआ था, जबकि उसकी मृत्यु एनकाउंटर के दौरान ०८ जुलाई २०१६ को हुई।
मृत्यु के बाद हिंसा
हिजबुल मुजाहिद्दीन के शीर्ष कमांडर बुरहान की मृत्यु के बाद अब तक जम्मू और कश्मीर में 51 लोगों की जाने जा चुकी है। इनके अलावा लगभग ४०० लोग घायल हो चुके हैं। इस मामले में पाकिस्तान ने राजनीति खेलते हुये निंदा की। अफवाह को रोकने के लिये जम्मू और कश्मीर में इंटरनेट सेवा को भी बन्द करवाना पड़ा। भारत के प्रमुख विपक्षी दल की नेता सोनिया गांधी ने आतंकवाद की निंदा करते हुए कश्मीर में जारी हिंसा पर भी खेद व्यक्त किया है। बुरहान वानी की बरसी के समय ही इस्लामी आतंकवादी संगठन लश्कर-ए-तोयबा ने अमनाथ यात्रा पर आक्रमण कर ७ श्रद्धालुओं को मार दिया। ये आक्रमण १० जुलाई २०१७ को किया गया था।
मौर्ययुगीन बुंदेली समाज और संस्कृति
बुंदेलखंड में ई० पू० ८०० से ई० पू० २०० तक का काल महाजनपदीय शास्रों का परिचय देता है। मध्यप्रदेश शब्द इतना व्यापक है कि उसमें बुंदेलखंड पर बनने वाले प्राय: सभी जनपदों सा समावेश हो जाता है। मध्यप्रदेश में चेदि, वत्स, मत्स्य और शूरसेन की गणना की जाती है। मौर्य युग के पूर्व मध्यप्रदेश में नागवंश का साम्राजय रहा है। विद्वानों की दृष्टि में नाग बौद्ध घम्म माने गए हैं तथा इनसे बौद्ध साधना जुड़ी हुई है। नागों तथा नवनागों की धर्मसाधना के प्रतीक सिक्कों पर मिलते हैं। नन्दी, त्रिशूल और शिवनिग्रह प्रमुख माने जाते हैं। उनकी मूर्तियाँ नागछत्रों से युक्त हैं और वे अपने भारशिव तथा शिव का नन्दी कहते हैं। नागों का उत्तराधिकार वाकाटकों को मिला था। वाकाटक भी बौद्ध थे। नागों के वंश को शिशुनाग वेश भी कहा गया है।
बिम्बीसार के समय में समस्त मध्यप्रदेश में बस्तियाँ थी। शिशुनाग, काकवर्ण और महान्दी इस जाति के प्रबल शासक रहे हैं। बुंदेलखंड में नाग लोग मातृतंत्र को मानने वाले थे। जिसका प्रमाण ॠग्वेद के सपंराज्ञी के उल्लेख से मिलता है। नागों का स्री तंत्र महाभारत काल में पुरुष तंत्र में बदल गया।
मौर्यकाल में जैनधर्म, बौद्धधर्म, वैष्णव, शैव, पाशुपत और शाक्त उपासनाओं के उल्लेख मिलते हैं। बुंदेलखंड में दुर्गापूजा विशेष प्रसिद्ध हुई। हरिवंश पुराण के अनुसार वही विन्ध्यवासिनी देवी बनी। वन्य जातियों में वृक्ष चैत्य, शाल वृक्ष, सिद्ध साध्य, गंधर्व नदी तथा कालावाची नक्षत्र भी पूजित रहे हैं। कौटिल्य का अर्थशास्र और विभिन्न जातक इसके प्राण हैं।
पं० द्विवेदी ने भरत, वात्सय जीवक, न्यदि, वररुचि, वात्स्यायन चाणक्य का महाभारत की विभूतियों में दर्शाते हुए चाणक्य को बुन्देलखण्डी दर्शाया है। उनके अनुसार विष्णुगुप्त चाणक्य का जन्म स्थान वर्तमान बुंदेलखंड के पन्ना नगर से २५ मील दक्षिण-पूर्व तथा नागौद से १५ मील पश्चिम स्थित वर्तमान "नाचना' नाम का जनरल कनिंघम द्वारा पहचाना गया "चणक' ग्राम है। झाँसी के पास "गुर्जरा' और "एरछ' दोनों स्थानों को बुद्ध से जोड़ा गया है।
इस काल के ब्राह्मण के स्वधर्म में अध्ययन, अध्यापन, यजन, याजन, दान देना तथा उसका प्रतिग्रहण था तो क्षत्रियों में भी अध्ययन, यजन, दान शस्र जीव और भूतराक्षकर्म माना गया है। बौद्ध और जैन धर्म ग्रन्थों में ब्राह्मणों की अपेक्षा क्षत्रियों की श्रेष्ठता का प्रतिपादन है। वैश्यों के स्वधर्म में व्यापार, पशुपालन और कृषि तो शूद्रों को स्वभावज कर्म परिचर्या दाय में मिली। वैदिक युग की वर्ण व्यवस्था अब वंशागत हो गई थी और एक दूसरे में समन्वय की कोई व्यवस्था नहीं थी।
मौर्य काल में लोकाभिमुख कला के दर्शन, भृत्माण्ड, मुद्राओं, राजप्रसादों, अशोक के स्तम्भों, पौरसभओं में होते हैं। धर्मो का भी लोक रंजन था। इस युग की विलक्षण बात यह है कि भारतवर्ष का विदेशों से संबंध जुड़ा। ग्रीक संस्कृति का भारतीय संस्कृति पर प्रभाव पड़। इसी प्रकार हकमानी साम्राज्य, यूनानी साम्राज्य, यूनानी साम्राज्य और चीन के साथ भी संबंध बढ़े और उनसे भारतीयों ने प्रभाव ग्रहण किए और प्रभावित भी किया।
मौर्यकाल में बुंदेलखंड का शासन चंद्रगुप्त के अधीन रहा है ऐसा कोई निश्चित साक्ष्य नहीं मिलता है। बुद्धघोष के प्रमाण और जूनागढ़ के शिलालेख भी चन्द्रगुप्त का दक्षिणापथ पर अधिकार साबित नहीं करतै हैं अत: यह अनुमान लगाया जा सकता है कि चाणक्य भले ही बुंदेलखंड का है परंतु समस्त प्रदेश नागों और स्थानीय शासकों के अधीन रहा है। सागर के रानीगर के मंदिर में चन्द्रगुप्त का आना बताया जाता है पर इसका कोई साक्ष्य नहीं है। नागवंशी आचार-विचार, रहन-सहन द्रविड़ों के हैं; अत: इस काल में बुंदेलखंड के समाज और संस्कृति में दो प्रबाव लक्षित किए जा सकते हैं; आर्य संस्कृति और द्रविड़ संस्कृरति।
निर्मलजीत सिंह सेखों
सैन्य जीवन
1971 के भारत-पाकिस्तान युद्ध के दौरान वह भारतीय वायुसेना की "द फ्लाइंग बुलेट" 18वीं स्क्वाड्रन में काम कर रहे थे। 14 दिसम्बर 1971 को श्रीनगर हवाई अड्डे पर पाकिस्तान वायु सेना के एफ-86 जेट विमानों द्वारा 26वीं स्क्वाड्रन पीएएफ बेस पेशावर से हमला किया। सुरक्षा टुकड़ी की कमान संभालते हुए फ्लाइंग ऑफिसर निर्मलजीत सिंह वहाँ पर 18 नेट स्क्वाड्रन के साथ तैनात थे। जैसे ही हमला हुआ सेखों अपने विमान के साथ स्थिति में आ गए और तब तक फ्लाइंग लैफ्टिनेंट घुम्मन भी कमर कस कर तैयार हो चुके थे। एयरफील्ड में एकदम सवेरे काफ़ी धुँध थी। सुबह 8 बजकर 2 मिनट पर चेतावनी मिली थी कि दुश्मन आक्रमण पर है। निर्मलसिंह तथा घुम्मन ने तुरंत अपने उड़ जाने का संकेत दिया और उत्तर की प्रतीक्षा में दस सेकेण्ड के बाद बिना उत्तर उड़ जाने का निर्णय लिया। ठीक 8 बजकर 4 मिनट पर दोनों वायु सेना अधिकारी दुश्मन का सामना करने के लिए आसमान में थे। उस समय दुश्मन का पहला F-86 सेबर जेट एयर फील्ड पर गोता लगाने की तैयारी कर रहा था। एयर फील्ड से पहले घुम्मन के जहाज ने रन वे छोड़ा था। उसके बाद जैसे ही निर्मलजीत सिंह का नेट उड़ा, रन वे पर उनके ठीक पीछे एक बम आकर गिरा। घुम्मन उस समय खुद एक सेबर जेट का पीछा कर रहे थे। सेखों ने हवा में आकार दो सेबर जेट विमानों का सामना किया, इनमें से एक जहाज वही था, जिसने एयरफील्ड पर बम गिराया था। बम गिरने के बाद एयर फील्ड से कॉम्बैट एयर पेट्रोल का सम्पर्क सेखों तथा घुम्मन से टूट गया था। सारी एयरफिल्ड धुएँ और धूल से भर गई थी, जो उस बम विस्फोट का परिणाम थी। इस सबके कारण दूर तक देख पाना कठिन था। तभी फ्लाइट कमाण्डर स्क्वाड्रन लीडर पठानिया को नजर आया कि कोई दो हवाई जहाज मुठभेड़ की तौयारी में हैं। घुम्मन ने भी इस बात की कोशिश की, कि वह निर्मलजीत सिंह की मदद के लिए वहाँ पहुँच सकें लेकिन यह सम्भव नहीं हो सका। तभी रेडियो संचार व्यवस्था से निर्मलजीत सिंह की आवाज़ सुनाई पड़ी...
"'मैं दो सेबर जेट जहाजों के पीछे हूँ...मैं उन्हें जाने नहीं दूँगा...'"
उसके कुछ ही क्षण बाद नेट से आक्रमण की आवाज़ आसपान में गूँजी और एक सेबर जेट आग में जलता हुआ गिरता नजर आया। तभी निर्मलजीत सिंह सेखों ने अपना सन्देश प्रसारित किया...
"'मैं मुकाबले पर हूँ और मुझे मजा आ रहा है। मेरे इर्द-गिर्द दुश्मन के दो सेबर जेट हैं। मैं एक का ही पीछा कर रहा हूँ, दूसरा मेरे साथ-साथ चल रहा है।'"
"'शायद मेरा जेट भी निशाने पर आ गया है... घुम्मन, अब तुम मोर्चा संभालो।'"
यह निर्मलजीत सिंह का अंतिम सन्देश था और वह वीरगति को प्राप्त हो गए।
सेखों की वीरता व के  ने उन्हें  1972 में    का  दिया।
लखनऊ
यह प्रशासनिक मुख्यालय के रूप में भी कार्य करता है। 2011 की जनगणना के अनुसार 2.8 मिलियन की आबादी के साथ, यह भारत का ग्यारहवां सबसे अधिक आबादी वाला शहर और बारहवां सबसे अधिक आबादी वाला शहरी समूह है।
यह हमेशा एक बहुसांस्कृतिक शहर रहा है जो उत्तर भारतीय सांस्कृतिक और कलात्मक केंद्र और 18वीं और 19वीं शताब्दी में नवाबों की सत्ता की सीट के रूप में विकसित हुआ।
लखनऊ शासन, प्रशासन, शिक्षा, वाणिज्य, एयरोस्पेस, वित्त, फार्मास्यूटिकल्स, प्रौद्योगिकी, डिजाइन, संस्कृति, पर्यटन, संगीत और कविता का एक महत्वपूर्ण केंद्र बना हुआ है।
लखनऊ समुद्र तल से लगभग 123 मीटर (404 फीट) की ऊंचाई पर स्थित है। शहर का क्षेत्रफल 402 किमी.वर्ग था। (155 वर्ग मील) दिसंबर 2019 तक, जब 88 गांवों को नगरपालिका सीमा में जोड़ा गया और क्षेत्रफल बढ़कर 631 किमी.वर्ग हो गया। (244 वर्ग मील)।
2008 तक शहर में 110 वार्ड थे। रूपात्मक रूप से, तीन स्पष्ट सीमांकन मौजूद हैं: केंद्रीय व्यापार जिला, जो पूरी तरह से निर्मित क्षेत्र है, में हजरतगंज, अमीनाबाद और चौक शामिल हैं। एक मध्य क्षेत्र आंतरिक क्षेत्र को सीमेंट घरों से घिरा हुआ है जबकि बाहरी क्षेत्र में झुग्गियां हैं।
ऐतिहासिक रूप से, लखनऊ अवध क्षेत्र की राजधानी थी, जिस पर दिल्ली सल्तनत और बाद में मुगल साम्राज्य का नियंत्रण था। इसे अवध के नवाबों को हस्तांतरित कर दिया गया।
1856 में, ब्रिटिश ईस्ट इंडिया कंपनी ने स्थानीय शासन को समाप्त कर दिया और शेष अवध के साथ-साथ शहर पर भी पूर्ण नियंत्रण कर लिया। 1857 में इसने यह नियंत्रण ब्रिटिश क्राउन को हस्तांतरित कर दिया।
आजादी के बाद से, इसे भारत में 17वें और दुनिया में 74वें सबसे तेजी से बढ़ते शहर के रूप में सूचीबद्ध किया गया है।
व्युत्पत्तिशास्त्र
"लखनऊ" स्थानीय उच्चारण "लखनऊ" की अंग्रेजी वर्तनी है। एक किंवदंती के अनुसार, शहर का नाम हिंदू महाकाव्य रामायण के नायक लक्ष्मण के नाम पर रखा गया है। किंवदंती में कहा गया है कि लक्ष्मण के पास उस क्षेत्र में एक महल या संपत्ति थी, जिसे लक्ष्मणपुरी (संस्कृत: लक्ष्मणपुरी, शाब्दिक रूप से लक्ष्मण का शहर) कहा जाता था। 11वीं शताब्दी तक इस बस्ती को लखनपुर (या लछमनपुर) और बाद में लखनऊ के नाम से जाना जाने लगा।
इसी तरह के एक सिद्धांत में कहा गया है कि शहर को लक्ष्मण के बाद लक्ष्मणावती (संस्कृत: लक्ष्मणवती, सौभाग्यशाली) के नाम से जाना जाता था। नाम बदलकर लखनावती, फिर लखनौती और अंत में लखनऊ कर दिया गया। एक अन्य सिद्धांत में कहा गया है कि शहर का नाम धन की हिंदू देवी लक्ष्मी से जुड़ा है। समय के साथ, नाम बदलकर लक्ष्मनौति, लक्ष्मणौत, लक्ष्नौत, लक्ष्नौ और अंत में, लखनौ हो गया।
विवरण
लखनऊ शहर में लखनऊ जिले और लखनऊ मंडल के प्रशासनिक मुख्यालय भी स्थित हैं। लखनऊ शहर अपनी खास नज़ाकत और तहजीब वाली बहुसांस्कृतिक खूबी, दशहरी आम के बाग़ों तथा चिकन की कढ़ाई के काम के लिये जाना जाता है। २००६ मे इसकी जनसंख्या २,५४१,१०१ तथा साक्षरता दर ६८.६३% थी। भारत सरकार की २००१ की जनगणना, सामाजिक आर्थिक सूचकांक और बुनियादी सुविधा सूचकांक संबंधी आंकड़ों के अनुसार, लखनऊ जिला अल्पसंख्यकों की घनी आबादी वाला जिला है। कानपुर के बाद यह शहर उत्तर-प्रदेश का सबसे बड़ा शहरी क्षेत्र है। शहर के बीच से गोमती नदी बहती है, जो लखनऊ की संस्कृति का हिस्सा है।
लखनऊ उस क्ष्रेत्र मे स्थित है जिसे ऐतिहासिक रूप से अवध क्षेत्र के नाम से जाना जाता था। लखनऊ हमेशा से एक बहुसांस्कृतिक शहर रहा है। यहाँ के शिया नवाबों द्वारा शिष्टाचार, खूबसूरत उद्यानों, कविता, संगीत और बढ़िया व्यंजनों को हमेशा संरक्षण दिया गया। लखनऊ को "नवाबों के शहर" के रूप में भी जाना जाता है। इसे पूर्व की स्वर्ण नगर (गोल्डन सिटी) और शिराज-ए-हिंद के रूप में जाना जाता है। आज का लखनऊ एक जीवंत शहर है जिसमे एक आर्थिक विकास दिखता है और यह भारत के तेजी से बढ़ रहे गैर-महानगरों के शीर्ष पंद्रह में से एक है। यह हिंदी और उर्दू साहित्य के केंद्रों में से एक है। यहां अधिकांश लोग हिन्दी बोलते हैं। यहां की हिन्दी में लखनवी अंदाज़ है, जो विश्वप्रसिद्ध है। इसके अलावा यहाँ उर्दू और अंग्रेज़ी भी बोली जाती हैं।
लखनऊ का इतिहास
लखनऊ प्राचीन कोसल राज्य का हिस्सा था। यह भगवान राम की विरासत थी जिसे उन्होंने अपने भाई लक्ष्मण को समर्पित कर दिया था। अत: इसे लक्ष्मणावती, लक्ष्मणपुर या लखनपुर के नाम से जाना गया, जो बाद में बदल कर लखनऊ हो गया। यहां से अयोध्या भी मात्र ८० मील दूरी पर स्थित है। लखनऊ का नाम कैसे पड़ा इस पर मतभेद है। मुस्लिम इतिहासकारों के मतानुसार बिजनौर के शेख यहां आये और १५२६ ए डी मे‌ बसे और रहने‌ के लिए उस समय के वास्तुविद लखना पासी की देखरेख में एक किला बनवाया ‌‌‌‌जो लखना किला के‌ नाम से जाना‌ गया।समय‌ के‌ साथ धीरे-धीरे लखना किला लखनऊ में परिवर्तित हो गया।प्राचीन हिन्दू साहित्य के अनुसार यहां भगवान राम के सौतेले भाई लक्ष्मण का‌ जन्म हुआ‌ था जो‌ लाखनपुर से बदलते बदलते लखनऊ हो गया जो अधिक सत्य प्रतीत होता है क्यों कि‌ आज तक किसी‌ वास्तुविद के नाम पर किसी नगर का नाम नहीं रखा गया।
लखनऊ के वर्तमान स्वरूप की स्थापना नवाब आसफ़ुद्दौला ने १७७५ ई. में की थी। अवध के शासकों ने लखनऊ को अपनी राजधानी बनाकर इसे समृद्ध किया। लेकिन बाद के नवाब विलासी और निकम्मे सिद्ध हुए। इन नवाबों के काहिल स्वभाव के परिणामस्वरूप आगे चलकर लॉर्ड डलहौज़ी ने अवध का बिना युद्ध ही अधिग्रहण कर ब्रिटिश साम्राज्य में मिला लिया। १८५० में अवध के अन्तिम नवाब वाजिद अली शाह ने ब्रिटिश अधीनता स्वीकार कर ली। लखनऊ के नवाबों का शासन इस प्रकार समाप्त हुआ।
सन १९०२ में नार्थ वेस्ट प्रोविन्स का नाम बदल कर यूनाइटिड प्रोविन्स ऑफ आगरा एण्ड अवध कर दिया गया। साधारण बोलचाल की भाषा में इसे यूनाइटेड प्रोविन्स या यूपी कहा गया। सन १९२० में प्रदेश की राजधानी को इलाहाबाद से बदल कर लखनऊ कर दिया गया। प्रदेश का उच्च न्यायालय इलाहाबाद ही बना रहा और लखनऊ में उच्च न्यायालय की एक खंडपीठ स्थापित की गयी। स्वतन्त्रता के बाद १२ जनवरी सन १९५० में इस क्षेत्र का नाम बदल कर उत्तर प्रदेश रख दिया गया और लखनऊ इसकी राजधानी बना। इस तरह यह अपने पूर्व लघुनाम यूपी से जुड़ा रहा। गोविंद वल्लभ पंत इस प्रदेश के प्रथम मुख्यमन्त्री बने। अक्टूबर १९६३ में सुचेता कृपलानी उत्तर-प्रदेश एवं भारत की प्रथम महिला मुख्यमन्त्री बनीं।
भूगोल
विशाल गांगेय मैदान के हृदय क्षेत्र में स्थित लखनऊ शहर बहुत से ग्रामीण कस्बों एवं गांवों से घिरा हुआ है, जैसे अमराइयों का शहर मलिहाबाद, ऐतिहासिक काकोरी, मोहनलालगंज, गोसांईगंज, चिन्हट और इटौंजा। इस शहर के पूर्वी ओर बाराबंकी जिला है, तो पश्चिमी ओर उन्नाव जिला एवं दक्षिणी ओर रायबरेली जिला है। इसके उत्तरी ओर सीतापुर एवं हरदोई जिले हैं। गोमती नदी, मुख्य भौगोलिक भाग, शहर के बीचों बीच से निकलती है और लखनऊ को ट्रांस-गोमती एवं सिस-गोमती क्षेत्रों में विभाजित करती है। लखनऊ शहर भूकम्प क्षेत्र तृतीय स्तर में आता है।
जनसांख्यिकी
लखनऊ की अधिकांश जनसंख्या पूर्वार्ध उत्तर प्रदेश से है। फिर भी यहां पश्चिमी उत्तर प्रदेश के लोगों के अलावा बंगाली, दक्षिण भारतीय एवं आंग्ल-भारतीय लोग भी बसे हुए हैं। यहां की कुल जनसंख्या का ७७% हिन्दू एवं २०% मुस्लिम लोग हैं। शेष भाग में सिख, जैन, ईसाई एवं बौद्ध लोग हैं। लखनऊ भारत के सबसे साक्षर शहरों में से एक है। यहां की साक्षरता दर ८२.५% है, स्त्रियों की ७८% एवं पुरुषों की साक्षरता ८९% हैं।
जलवायु
लखनऊ में गर्म अर्ध-उष्णकटिबन्धीय जलवायु है। यहां ठंडे शुष्क शीतकाल दिसम्बर-फरवरी तक एवं शुष्क गर्म ग्रीष्मकाल अप्रैल-जून तक रहते हैं। मध्य जून से मध्य सितंबर तक वर्षा ऋतु रहती है, जिसमें औसत वर्षा १०१० मि.मी. (४० इंच) अधिकांशतः दक्षिण-पश्चिमी मानसून हवाओं से होती है।
शीतकाल का अधिकतम तापमान २१°से. एवं न्यूनतम तापमान ३-४°से. रहता है। दिसम्बर के अंत से जनवरी अंत तक कोहरा भी रहता है। ग्रीष्म ऋतु गर्म रहती है, जिसमें तापमान ४०-४५°से. तक जाता है और औसत उच्च तापमान ३०°से. तक रहता है।
शहर और आस-पास
पुराने लखनऊ में चौक का बाजार प्रमुख है। यह चिकन के कारीगरों और बाजारों के लिए प्रसिद्ध है। यह इलाका अपने चिकन के दुकानों व मिठाइयों की दुकाने की वजह से मशहूर है। चौक में नक्खास बाजार भी है। यहां का अमीनाबाद दिल्ली के चाँदनी चौक की तरह का बाज़ार है जो शहर के बीच स्थित है। यहां थोक का सामान, महिलाओं का सजावटी सामान, वस्त्राभूषण आदि का बड़ा एवं पुराना बाज़ार है। दिल्ली के ही कनॉट प्लेस की भांति यहां का हृदय हज़रतगंज है। यहां खूब चहल-पहल रहती है। प्रदेश का विधान सभा भवन भी यहीं स्थित है। इसके अलावा हज़रतगंज में जी पी ओ, कैथेड्रल चर्च, चिड़ियाघर, उत्तर रेलवे का मंडलीय रेलवे कार्यालय (डीआरएम ऑफिस), लाल बाग, पोस्टमास्टर जनरल कार्यालय (पीएमजी), परिवर्तन चौक, बेगम हज़रत महल पार्क भी काफी प्रमुख़ स्थल हैं। इनके अलावा निशातगंज, डालीगंज, सदर बाजार, बंगला बाजार, नरही, केसरबाग भी यहां के बड़े बाजारों में आते हैं। अमीनाबाद लखनऊ का एक ऐसा स्थान है जो पुस्तकों के लिए मशहूर है।
यहां के आवासीय इलाकों में सिस-गोमती क्षेत्र में राजाजीपुरम, कृष्णानगर, आलमबाग, दिलखुशा, आर.डी.एस.ओ.कालोनी, चारबाग, ऐशबाग, हुसैनगंज, लालबाग, राजेंद्रनगर, मालवीय नगर, सरोजिनीनगर, हैदरगंज, ठाकुरगंज एवं [[सआदतगंज आदि क्षेत्र हैं। ट्रांस-गोमती क्षेत्र में गोमतीनगर,इंदिरानगर, महानगर, अलीगंज, डालीगंज, नीलमत्था कैन्ट, विकासनगर, खुर्रमनगर, जानकीपुरम एवं साउथ-सिटी (रायबरेली रोड पर) आवासीय क्षेत्र हैं।
अर्थ व्यवस्था
लखनऊ उत्तरी भारत का एक प्रमुख बाजार एवं वाणिज्यिक नगर ही नहीं, बल्कि उत्पाद एवं सेवाओं का उभरता हुआ केन्द्र भी बनता जा रहा है। उत्तर प्रदेश राज्य की राजधानी होने के कारण यहां सरकारी विभाग एवं सार्वजनिक क्षेत्र के उपक्रम बहुत हैं। यहां के अधिकांश मध्यम-वर्गीय वेतनभोगी इन्हीं विभागों एवं उपक्रमों में नियुक्त हैं। सरकार की उदारीकरण नीति के चलते यहां व्यवसाय एवं नौकरियों तथा स्व-रोजगारियों के लिए बहुत से अवसर खुल गये हैं। इस कारण यहां नौकरी पेशे वालों की संख्या निरंतर बढ़ती रहती है। लखनऊ निकटवर्ती नोएडा एवं गुड़गांव के लिए सूचना प्रौद्योगिकी एवं बीपीओ कंपनियों के लिए श्रमशक्ति भी जुटाता है। यहां के सूचना प्रौद्योगिकी क्षेत्र के लोग बंगलुरु एवं हैदराबाद में भी बहुतायत में मिलते हैं।
शहर में भारतीय लघु उद्योग विकास बैंक (एसआईडीबीआई) तथा प्रादेशिक औद्योगिक एवं इन्वेस्टमेंट निगम, उत्तर प्रदेश (पिकप) के मुख्यालय भी स्थित हैं। उत्तर प्रदेश राज्य औद्योगिक विकास निगम का क्षेत्रीय कार्यालय भी यहीं स्थित है। यहां अन्य व्यावसायिक विकास में उद्यत संस्थानों में कॉन्फेडरेशन ऑफ इंडियन इंडस्ट्री (सीआईआई) एवं एन्टरप्रेन्योर डवलपमेंट इंस्टीट्यूट ऑफ इंडिया (ईडीआईआई) हैं।
उत्पादन एवं संसाधन
लखनऊ में बड़ी उत्पादन इकाइयों में हिंदुस्तान ऐरोनॉटिक्स लिमिटेड, टाटा मोटर्स, एवरेडी इंडस्ट्रीज़, स्कूटर इंडिया लिमिटेड आते हैं। संसाधित उत्पाद इकाइयों में दुग्ध उत्पादन, इस्पात रोलिंग इकाइयाँ एवं एल पी जी भरण इकाइयाँ आती हैं।
शहर की लघु एवं मध्यम-उद्योग इकाइयाँ चिन्हट, ऐशबाग, तालकटोरा एवं अमौसी के औद्योगिक एन्क्लेवों में स्थित हैं। चिन्हट अपने टेराकोटा एवं पोर्सिलेन उत्पादों के लिए प्रसिद्ध है।
रियल एस्टेट
रियल एस्टेट अर्थव्यवस्था का एक सहसावृद्धि वाला क्षेत्र है। शहर में विभिन्न शॉपिंग मॉल्स, आवासीय परिसर एवं व्यावसायिक परिसर बढ़ते जा रहे हैं। पार्श्वनाथ, डीएलएफ़, ओमैक्स, सहारा, युनिटेक, अंसल एवं ए पी आई जैसे इस क्षेत्र के महाकाय निवेशक यहाँ उपस्थित हैं।
लखनऊ की प्रगति दिल्ली, मुंबई, सूरत एवं गाजियाबाद से कहीं कम नहीं है। यहां के उभरते क्षेत्रों में गोमती नगर, हज़रतगंज, एवं कपूरथला आदि प्रमुख हैं। यहां बड़े निजी अस्पतालों में से सहारा अस्पताल निर्माणाधीन है, जिसमें २५ तल हैं। इसके बाद मेट्रो, पार्श्वनाथ प्लानेट, ओमेक्स हाइट्स का नंबर आता है। शहर का संपत्ति विस्तार सूचकांक बहुत ऊंचा है। एक अनुमान के अनुसार शहर में २०१० तक २.५ बिलियन डालर की व्यवस्थित रियल एस्टेट होगी। ये उत्तर भारत में राष्ट्रीय राजधानी क्षेत्र के बाद सबसे अधिक है।
परम्परागत व्यापार
परंपरानुसार लखनवी आम (खासकर दशहरी आम), खरबूजा एवं निकटवर्ती क्षेत्रों में उगाये जा रहे अनाज की मंडी रही है। यहां के मशहूर मलीहाबादी दशहरी आम को भौगोलिक संकेतक का विशेष कानूनी दर्जा प्राप्त हो चुका है। मलीहाबादी आम को यह विशेष दर्जा भारत सरकार के भौगोलिक संकेतक रजिस्ट्री कार्यालय, चेन्नई ने एक विशेष क़ानून के अंतर्गत्त दिया गया है। एक अलग स्वाद और सुगंध के कारण दशहरी आम की संसार भर में विशेष पहचान बनी हुई है। सरकारी आंकड़ों के अनुसार मलीहाबादी दशहरी आम लगभग ६,२५३ हैक्टेयर में उगाए जाते हैं और ९५,६५८.३९ टन उत्पादन होता है।
गन्ने के खेत एवं चीनी मिलें भी निकट ही स्थित हैं। इनके कारण मोहन मेकिन्स ब्रीवरी जैसे उद्योगकर्ता यहां अपनी मिलें लगाने के लिए आकर्षित हुए हैं। मोहन मेकिन्स की इकाई १८५५ में स्थापित हुई थी। यह एशिया की प्रथम व्यापारिक ब्रीवरी थी।
लखनऊ का चिकन का व्यापार भी बहुत प्रसिद्ध है। यह एक लघु-उद्योग है, जो यहां के चौक क्षेत्र के घर घर में फ़ैला हुआ है। चिकन एवं लखनवी ज़रदोज़ी, दोनों ही देश के लिए भरपूर विदेशी मुद्रा कमाते हैं। चिकन ने बॉलीवुड एवं विदेशों के फैशन डिज़ाइनरों को सदा ही आकर्षित किया है। लखनवी चिकन एक विशिष्ट ब्रांड के रूप में जाना जाये और उसे बनाने वाले कारीगरों का आर्थिक नुकसान न हो, इसलिए केंद्र सरकार के वस्त्र मंत्रालय की टेक्सटाइल कमेटी ने चिकन को भौगोलिक संकेतक के तहत रजिस्ट्रार ऑफ जियोग्राफिकल इंडिकेटर के यहां पंजीकृत करा लिया है। इस प्रकार अब विश्व में चिकन की नकल कर बेचना संभव नहीं हो सकेगा।
नवाबों के काल में पतंग-उद्योग भी अपने चरमोत्कर्ष पर था। यह आज भी अच्छा लघु-उद्योग है। लखनऊ तम्बाकू का औद्योगिक उत्पादनकर्ता रहा है। इनमें किमाम आदि प्रसिद्ध हैं। इनके अलावा इत्र, कलाकृतियां जैसे चिन्हट की टेराकोटा, मृत्तिकाकला, चाँदी के बर्तन एवं सजावटी सामान, सुवर्ण एवं रजत वर्क तथा हड्डी-पर नक्काशी करके बनी कलाकृतियों के लघु-उद्योग बहुत चल रहे हैं।
यातायात
शहर में सार्वजनिक यातायात के उपलब्ध साधनों में सिटी बस सेवा, टैक्सी, साइकिल रिक्शा, ऑटोरिक्शा, टेम्पो एवं सीएनजी बसें हैं। सीएनजी को हाल ही में प्रदूषण पर नियंत्रण रखने हेतु आरंभ किया गया है। नगर बस सेवा को लखनऊ महानगर परिवहन सेवा संचालित करता है। यह उत्तर प्रदेश राज्य सड़क परिवहन निगम की एक इकाई है। शहर के हज़रतगंज चौराहे से चार राजमार्ग निकलते हैं: राष्ट्रीय राजमार्ग २४ – दिल्ली को, राष्ट्रीय राजमार्ग २५ – झांसी और मध्य प्रदेश को, राष्ट्रीय राजमार्ग ५६ – वाराणसी को एवं राष्ट्रीय राजमार्ग २८ मोकामा, बिहार को। प्रमुख बस टर्मिनस में आलमबाग का डॉ॰भीमराव अम्बेडकर बस टर्मिनस आता है। इसके अलावा अन्य प्रमुख बस टर्मिनस केसरबाग, चारबाग आते थे, जिनमें से चारबाग का बस टर्मिनस, जो चारबाग रेलवे स्टेशन के ठीक सामने था, नगर बस डिपो बना कर स्थानांतरित कर दिया गया है। यह रेलवे स्टेशन के सामने की भीड़ एवं कंजेशन को नियंत्रित करने हेतु किया गया है।
लखनऊ में कई रेलवे स्टेशन हैं। शहर में मुख्य रेलवे स्टेशन चारबाग रेलवे स्टेशन है। इसकी शानदार महल रूपी इमारत १९२३ में बनी थी। मुख्य टर्मिनल उत्तर रेलवे का है (स्टेशन कोड: LKO)। दूसरा टर्मिनल पूर्वोत्तर रेलवे (एनईआर) मंडल का है। (स्टेशन कोड: LJN)। लखनऊ एक प्रधान जंक्शन स्टेशन है, जो भारत के लगभग सभी मुख्य शहरों से रेल द्वारा जुड़ा हुआ है। यहां और १३ रेलवे स्टेशन हैं:
अब मीटर गेज लाइन ऐशबाग से आरंभ होकर लखनऊ सिटी, डालीगंज एवं मोहीबुल्लापुर को जोड़ती हैं। मोहीबुल्लापुर के अलावा अन्य स्टेशन ब्रॉड गेज से भी जुड़े हैं। अन्य सभी स्टेशन शहर की सीमा के भीतर ही हैं, एवं एक दूसरे से सड़क मार्ग द्वारा भी जुड़े हैं। अन्य उपनगरीय स्टेशनों में निम्न स्टेशन हैं: मुख्य रेलवे स्टेशन पर वर्तमान में १५ प्लेटफ़ॉर्म हैं और इसके २००९ तक देश के व्यस्ततम स्टेशनों में से एक बनने की आशा है। इस स्टेशन के २००९ के अंत तक विश्वस्तरीय स्टेशन बनने की आशा है।
अमौसी अंतर्राष्ट्रीय हवाई अड्डा शहर का मुख्य विमानक्षेत्र है और शहर से लगभग २० किलोमीटर दूरी पर स्थित है। लखनऊ वायु सेवा द्वारा नई दिल्ली, पटना, कोलकाता एवं मुंबई एवं भारत के कई मुख्य शहरों से जुड़ा हुआ है। यह ओमान एयर, कॉस्मो एयर, फ़्लाई दुबई, साउदी एयरलाइंस एवं इंडिगो एयर तथा अन्य कई अंतर्राष्ट्रीय वायु सेवाओं द्वारा अंतर्राष्ट्रीय गंतव्यों से जुड़ा हुआ है। इन गंतव्यों में लंदन, दुबई, जेद्दाह, मस्कट, शारजाह, सिंगापुर एवं हांगकांग आते हैं। हज मुबारक के समय यहां से हज-विशेष उड़ानें सीधे जेद्दाह के लिए चलती हैं।
लखनऊ मेट्रो
लखनऊ में मेट्रो रेल शुरु होने के बाद सड़कों पर यातायात काफी कम हो गया है! वर्तमान में लखनऊ एवं कानपुर में हर महीने लगभग १००० नए चौपहिया वाहनों का पंजीकरण कराया जाता रहा है। लखनऊ में सभी राष्ट्रीय राजमार्गों पर बाइपास बना दिए जाने के बावजूद सड़कों पर गाड़ियों का दबाव बढ़ता ही जा रहा है। इस कारण से यहां मेट्रो का त्वरित निर्माण अत्यावश्यक हो गया था । लखनऊ शहर में आरंभ में चार गलियारे निश्चित किये गए हैं:
लखनऊ के अलावा कानपुर, मेरठ और गाजियाबाद शहरों में मेट्रो रेल चलाने की योजना है। इस परिवहन व्यवस्था की सफलता से प्रभावित होकर भारत के दूसरे राज्यों जैसे महाराष्ट्र, राजस्थान एवं कर्नाटक, आंध्र प्रदेश एवं महाराष्ट्र और उत्तर प्रदेश के अन्य शहरों  , में भी इसे चलाने की योजनाएं बन रही हैं।
अनुसंधान एवं शिक्षा
लखनऊ में देश के कई उच्च शिक्षा एवं शोध संस्थान भी हैं। इनमें से कुछ हैं: किंग जार्ज मेडिकल कालेज और बीरबल साहनी अनुसंधान संस्थान। यहां भारत के वैज्ञानिक एवं औद्योगिक अनुसंधान परिषद की चार प्रमुख प्रयोगशालाएँ (केन्द्रीय औषधि अनुसंधान संस्थान, औद्योगिक विष विज्ञान अनुसंधान केन्द्र, राष्ट्रीय वनस्पति विज्ञान अनुसंधान संस्थान(एनबीआरआई) और केन्द्रीय औषधीय एवं सगंध पौधा संस्थान(सीमैप)) उत्तर प्रदेश राज्य ललित कला अकादमी हैं।
लखनऊ में छः विश्वविद्यालय हैं: लखनऊ विश्वविद्यालय, उत्तर प्रदेश तकनीकी विश्वविद्यालय(यूपीटीयू), राममनोहर लोहिया राष्ट्रीय विधि विश्वविद्यालय(लोहिया लॉ विवि), बाबासाहेब भीमराव अंबेडकर विश्वविद्यालय, एमिटी विश्वविद्यालय एवं इंटीग्रल विश्वविद्यालय। यहां कई उच्च चिकित्सा संस्थान भी हैं: संजय गांधी स्नातकोत्तर आयुर्विज्ञान संस्थान(एसजीपीजीआई), छत्रपति शाहूजी महाराज आयुर्विज्ञान विश्वविद्यालय (जिसे पहले किंग जॉर्ज मेडिकल कालिज कहते थे) के अलावा निर्माणाधीन सहारा अस्पताल, अपोलो अस्पताल, एराज़ लखनऊ मेडिकल कालिज भी हैं। प्रबंधन संस्थानों में भारतीय प्रबंधन संस्थान, लखनऊ (आईआईएम), इंस्टीट्यूट ऑफ मैनेजमेंट साइंसेज़(ल.वि.वि) आते हैं। यहां भारत के प्रमुखतम निजी विश्वविद्यालयों में से एक, एमिटी विश्वविद्यालय का भी परिसर है।
इसके अलावा यहां बहुत से उच्चतर माध्यमिक शिक्षा के भी सरकारी एवं निजी विद्यालय हैं। इनमें से कुछ प्रमुख हैं: सिटी मॉण्टेसरी स्कूल, ला मार्टिनियर महाविद्यालय, जयपुरिया स्कूल, कॉल्विन तालुकेदार्स कालेज, एम्मा थॉम्पसन स्कूल, सेंट फ्रांसिस स्कूल, महानगर बॉयज़ आदि।
संस्कृति
लखनऊ अपनी विरासत में मिली संस्कृति को आधुनिक जीवनशैली के संग बड़ी सुंदरता के साथ संजोये हुए है। भारत के उत्कृष्टतम शहरों में गिने जाने वाले लखनऊ की संस्कृति में भावनाओं की गर्माहट के साथ उच्च श्रेणी का सौजन्य एवं प्रेम भी है। लखनऊ के समाज में नवाबों के समय से ही "पहले आप!" वाली शैली समायी हुई है। हालांकि स्वार्थी आधुनिक शैली की पदचाप सुनायी देती है, किंतु फिर भी शहर की जनसंख्या का एक भाग इस तहजीब को संभाले हुए है। यह तहजीब यहां दो विशाल धर्मों के लोगों को एक समान संस्कृति से बांधती है। ये संस्कृति यहां के नवाबों के समय से चली आ रही है। लखनवी पान यहां की संस्कृति का अभिन्न अंग है। इसके बिना लखनऊ अधूरा लगता है।